CELEX: 52021PC0243
Language: lv
Date: 2021-05-20
Title: Priekšlikums PADOMES LĒMUMS par nostāju, kas Eiropas Savienības vārdā jāieņem Apvienoto Nāciju Organizācijas Eiropas Ekonomikas komisijas Transportlīdzekļu noteikumu harmonizācijas pasaules forumā attiecībā uz priekšlikumiem par izmaiņām ANO Noteikumos Nr. 13, 13-H, 24, 30, 41, 49, 79, 83, 95, 101, 124, 129, 134, 137 un 157 un priekšlikumiem par izmaiņām Vispārējos tehniskajos noteikumos Nr. 4 un 9

EIROPAS KOMISIJA
            Briselē, 20.5.2021
            COM(2021) 243 final
            2021/0125(NLE)
            Priekšlikums
            PADOMES LĒMUMS 
            par nostāju, kas Eiropas Savienības vārdā jāieņem Apvienoto Nāciju Organizācijas Eiropas Ekonomikas komisijas Transportlīdzekļu noteikumu harmonizācijas pasaules forumā attiecībā uz priekšlikumiem par izmaiņām ANO Noteikumos Nr. 13, 13-H, 24, 30, 41, 49, 79, 83, 95, 101, 124, 129, 134, 137 un 157 un priekšlikumiem par izmaiņām Vispārējos tehniskajos noteikumos Nr. 4 un 9
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA PRIEKŠMETS
            
            
               Šis ir priekšlikums lēmumam, ar ko nosaka nostāju, kas Savienības vārdā jāieņem Apvienoto Nāciju Organizācijas Eiropas Ekonomikas komisijas Transportlīdzekļu noteikumu harmonizācijas pasaules forumā (WP.29) attiecībā uz izmaiņu pieņemšanu spēkā esošos ANO noteikumos un spēkā esošajos ANO vispārējos tehniskajos noteikumos.
            
            
               2.PRIEKŠLIKUMA KONTEKSTS
            
            
               2.1.1958. gada nolīgums un 1998. gada nolīgums
            
            
               Apvienoto Nāciju Organizācijas Eiropas Ekonomikas komisijas (ANO EEK) Nolīguma vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām (“Pārskatītais 1958. gada nolīgums”) un Nolīguma par vispārēju tehnisko noteikumu apstiprināšanu riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos (“Paralēlais nolīgums”) mērķis ir izstrādāt harmonizētas prasības, kas paredzētas, lai novērstu tehniskos šķēršļus mehānisko transportlīdzekļu tirdzniecībai starp ANO EEK līgumslēdzējām pusēm un nodrošinātu, ka šādi transportlīdzekļi nodrošina augstu drošības un vides aizsardzības līmeni. Nolīgumi ES stājās spēkā attiecīgi 1998. gada 24. martā un 2000. gada 15. februārī. Tos abus pārvalda ANO EEK Transportlīdzekļu noteikumu harmonizācijas pasaules forums (29. darba grupa jeb WP.29).
            
            
               2.2. Apvienoto Nāciju Organizācijas Eiropas Ekonomikas komisijas (ANO EEK) Transportlīdzekļu noteikumu harmonizācijas Pasaules forums – 29. darba grupa jeb WP. 29
            
            
               WP.29 piedāvā unikālu sistēmu pasaules mērogā harmonizētiem transportlīdzekļu noteikumiem. WP.29 ir pastāvīga darba grupa, kura darbojas ANO iestāžu sistēmā un kurai ir īpašas pilnvaras un reglaments. Tā darbojas kā globāls forums, kurā var risināt atklātas diskusijas par mehānisko transportlīdzekļu noteikumiem un kurā apspriež Pārskatītā 1958. gada nolīguma un Paralēlā nolīguma īstenošanu. Pilnvērtīgi piedalīties WP.29 darbībās un kļūt par WP.29 pārvaldīto transportlīdzekļu nolīgumu līgumslēdzēju pusi var jebkura ANO dalībvalsts un jebkura reģionāla ekonomikas integrācijas organizācija, ko izveidojušas valstis, kas ir ANO dalībnieces. Eiropas Savienība ir šo nolīgumu
                  1
                puse. 
            
            
               ANO EEK WP.29 sanāksmes notiek trīs reizes gadā, t. i., martā, jūnijā un novembrī. Lai ņemtu vērā tehnikas attīstību, katrā sanāksmes sesijā var pieņemt jaunus ANO noteikumus, jaunus ANO vispārējos tehniskos noteikumus (ANO VTN), izmaiņas spēkā esošajos ANO noteikumos un rezolūcijās saskaņā ar Pārskatīto 1958. gada nolīgumu un izmaiņas spēkā esošajos ANO VTN un rezolūcijās saskaņā ar Paralēlo nolīgumu. Pirms katras WP.29 sanāksmes šīs izmaiņas vispirms apspriež tehniskā līmenī īpaši izveidotās WP.29 palīgstruktūrās.
            
            
               Pēc tam notiek balsojums WP.29 līmenī (t. i., ar klātesošo līgumslēdzēju pušu kvalificētu balsu vairākumu par priekšlikumiem saskaņā ar Pārskatīto 1958. gada nolīgumu un ar klātesošo līgumslēdzēju pušu vienprātīgu balsojumu par priekšlikumiem saskaņā ar Paralēlo nolīgumu). 
            
            
               Nostāju, kas Savienības vārdā jāieņem attiecībā uz jaunajiem noteikumiem un VTN, to grozījumiem, papildinājumiem un labojumiem, nosaka pirms katras WP.29 sanāksmes ar Padomes lēmumu, ko pieņem saskaņā ar LESD 218. panta 9. punktu. 
            
            
               2.3. Paredzētais WP.29 akts
            
            
               No 2021. gada 22.–24. jūnijam 184. sesijā WP.29 var pieņemt priekšlikumus par izmaiņām ANO Noteikumos Nr. 13, 13-H, 24, 30, 41, 49, 79, 83, 95, 101, 124, 129, 134, 137 un 157 un priekšlikumus par izmaiņām Vispārējos tehniskajos noteikumos Nr. 4 un 9.
            
            
               3. SAVIENĪBAS VĀRDĀ IEŅEMAMĀ NOSTĀJA
            
            
               WP.29 sistēma stiprina transportlīdzekļu standartu starptautisko harmonizāciju. Šā mērķa sasniegšanā būtiska nozīme ir 1958. gada nolīgumam, jo ES ražotāji var darboties atbilstoši vienotam tipa apstiprināšanas noteikumu kopumam, zinot, ka līgumslēdzējas puses atzīs ražojumus par atbilstīgiem savas valsts tiesību aktiem. Uz šīs shēmas pamata, piemēram, ar Regulu (EK) Nr. 661/2009 par mehānisko transportlīdzekļu vispārīgo drošumu vairāk nekā 50 ES direktīvas ir atceltas un aizstātas ar attiecīgajiem noteikumiem, kuri izstrādāti saskaņā ar 1958. gada nolīgumu.
            
            
               Līdzīga pieeja ievērota ar Eiropas Parlamenta un Padomes Regulu (ES) 2018/858
                  2
               , kurā noteikti administratīvie noteikumi un tehniskās prasības visu jauno transportlīdzekļu, sistēmu, sastāvdaļu un atsevišķu tehnisku vienību tipa apstiprināšanai un laišanai tirgū. Ar minēto regulu noteikumi, kas pieņemti saskaņā ar Pārskatīto 1958. gada nolīgumu (“ANO noteikumi”), iestrādāti ES tipa apstiprināšanas sistēmā vai nu kā tipa apstiprināšanas prasības, vai kā Savienības tiesību aktu alternatīvas. 
            
            
               Kad WP.29 ir pieņēmusi priekšlikumus par izmaiņām ANO noteikumos vai jaunus ANO noteikumus un ANO EEK izpildsekretārs šos aktus ir paziņojis līgumslēdzējām pusēm, tad pēc sešiem mēnešiem, ja līgumslēdzējas puses, kas veido bloķējošo mazākumu, nav izteikušas iebildumus, akti var stāties spēkā un tikt transponēti katras līgumslēdzējas puses piemērojamos valsts noteikumos. Eiropas Savienībā transponēšanu uzskata par pabeigtu pēc tam, kad šie akti publicēti Eiropas Savienības Oficiālajā Vēstnesī. 
            
            
               Tāpēc ir jānosaka Savienības nostāja attiecībā uz šādiem aktiem:
            
            
               –priekšlikumi par izmaiņām ANO Noteikumos Nr. 13, 13-H, 24, 30, 41, 49, 79, 83, 95, 101, 124, 129, 134, 137 un 157, kas ir saistītas atjauninājumu noteikumos par smago transportlīdzekļu bremzēšanu, M1 un N1 kategorijas transportlīdzekļu bremzēšanu, redzamiem piesārņotājiem un kompresijaizdedzes motoru jaudas mērīšanu, vieglo pasažieru automobiļu un to piekabju riepām, motociklu trokšņa emisijām, kompresijaizdedzes un dzirksteļaizdedzes (LPG un CNG) motoru emisijām lielas noslodzes transportlīdzekļiem, stūres iekārtu, M1 un N1 kategorijas transportlīdzekļu emisijām, sānu sadursmi, CO2 emisiju/degvielas patēriņu, maiņas riteņiem vieglajiem pasažieru automobiļiem, uzlabotām bērna ierobežotājsistēmām, ūdeņraža un degvielas elementa transportlīdzekļiem, frontālu sadursmi ar uzsvaru uz ierobežotājsistēmām un automatizēto joslas saglabāšanas sistēmu; 
            
         
         
            
               –priekšlikumi par izmaiņām ANO Vispārējos tehniskajos noteikumos (ANO VTN) Nr. 4 un 9, kas saistītas ar vispārēji harmonizēto lielas noslodzes sertifikācijas procedūru un gājēju drošību;
            
            
               kas iesniegti balsošanai WP.29 2021. gada jūnija sanāksmē, kas notiks 2021. gada 22.–24. jūnijā. Turklāt ir nepieciešams noteikt Savienības nostāju šādos jautājumos:
            
            
               –priekšlikums par jaunās automatizētas transportlīdzekļa vadīšanas novērtēšanas/testēšanas metodes (NATM) pamatdokumentu; 
            
            
               –priekšlikums par atļaujas pieprasījumu izstrādāt jaunus ANO VTN par divriteņu un trīsriteņu mehānisko transportlīdzekļu pēcapstrādes ierīču izturību.
            
            
               Savienībai minētie akti būtu jāatbalsta, jo tie atbilst Savienības iekšējā tirgus politikai attiecībā uz autobūves nozari un ir saskanīgi ar Savienības transporta, klimata un enerģētikas politiku. 
            
            
            
               Visiem minētajiem aktiem ir ļoti pozitīva ietekme uz ES autobūves nozares konkurētspēju un starptautisko tirdzniecību. Pozitīvs balsojums par šiem tiesību aktiem veicinās tehnoloģisko progresu, sniegs apjomradītus ietaupījumus, novērsīs iekšējā tirgus sadrumstalotību un nodrošinās automobiļu standartu vienādu piemērošanu visā Savienībā. 
            
            
               Priekšlikums par grozījumiem ANO Noteikumos Nr. 79
                  3
                (stūres iekārta) nav gatavs balsošanai WP.29 2021. gada jūnija sanāksmē, un tas tiks papildus apspriests īpaši izveidotās ANO EEK WP.29 palīgstruktūrās.
            
            
               Šim priekšlikumam neatkarīgu ekspertu atzinums nav vajadzīgs. Tomēr šo priekšlikumu izskatīs Mehānisko transportlīdzekļu tehniskā komiteja.
            
            
            
               4.JURIDISKAIS PAMATS
            
            
            
               4.1. 
                     Procesuālais juridiskais pamats 
            
            
               4.1.1. 
                     Principi 
            
            
               Līguma par Eiropas Savienības darbību (LESD) 218. panta 9. punktā paredzēti lēmumi, ar kuriem nosaka “nostāju, kas Savienības vārdā jāapstiprina kādā ar nolīgumu izveidotā struktūrā, ja šāda struktūra ir tiesīga pieņemt lēmumus ar juridiskām sekām, izņemot lēmumus, kas papildina vai groza attiecīgajā nolīgumā noteikto iestāžu sistēmu”. 
            
            
               Jēdziens “lēmumi ar juridiskām sekām” ietver aktus, kam ir juridiskas sekas saskaņā ar starptautisko tiesību normām, kuras reglamentē attiecīgo struktūru. Tas ietver arī instrumentus, kam nav saistoša spēka saskaņā ar starptautiskajām tiesībām, bet kas “var būtiski ietekmēt Savienības likumdevēja pieņemtā tiesiskā regulējuma saturu”
                  4
               .
            
            
            
               4.1.2. 
                     Piemērošana konkrētajā gadījumā 
            
            
               WP.29 ir struktūra, kurā ANO EEK līgumslēdzējas puses apspriež Pārskatītā 1958. gada nolīguma un Paralēlā nolīguma īstenošanu.  
            
            
               Akti, kurus WP.29 tiek aicināta pieņemt, ir akti ar juridiskām sekām. 
            
         
         
            
               Paredzētajā aktā iekļautie ANO noteikumi būs Savienībai saistoši, un kopā ar ANO VTN un rezolūcijām tie var būtiski ietekmēt ES tiesību aktu saturu transportlīdzekļu tipa apstiprināšanas jomā. 
            
            
               Paredzētie akti nepapildina un negroza nolīgumā noteikto iestāžu sistēmu. 
            
            
               Tādēļ ierosinātā lēmuma procesuālais juridiskais pamats ir LESD 218. panta 9. punkts.
            
            
            
               4.2. 
                     Materiālais juridiskais pamats 
            
            
               4.2.1. 
                     Principi 
            
            
               Lēmuma, kas pieņemams saskaņā ar LESD 218. panta 9. punktu, materiālais juridiskais pamats galvenokārt ir atkarīgs no paredzētā akta, par kuru nostāja Savienības vārdā jāieņem, mērķa un satura. Ja paredzētajam aktam ir divi mērķi vai divi komponenti, no kuriem viens ir klasificējams kā galvenais, bet otrs ir pakārtots, lēmums saskaņā ar LESD 218. panta 9. punktu jābalsta uz viena materiālā juridiskā pamata, proti, tā, kas nepieciešams galvenajam vai dominējošajam mērķim vai komponentam. 
            
            
            
               4.2.2. Piemērošana konkrētajā gadījumā 
            
            
               Paredzētā akta galvenais mērķis un saturs attiecas uz tiesību aktu tuvināšanu. Tādēļ ierosinātā lēmuma materiālais juridiskais pamats ir LESD 114. pants. 
            
            
            
               4.3. 
                     Secinājums 
            
            
               Ierosinātā lēmuma juridiskajam pamatam vajadzētu būt LESD 114. pantam saistībā ar 218. panta 9. punktu.
            
            
            
               2021/0125 (NLE)
            
            
               Priekšlikums
            
            
               PADOMES LĒMUMS
            
            
               par nostāju, kas Eiropas Savienības vārdā jāieņem Apvienoto Nāciju Organizācijas Eiropas Ekonomikas komisijas Transportlīdzekļu noteikumu harmonizācijas pasaules forumā attiecībā uz priekšlikumiem par izmaiņām ANO Noteikumos Nr. 13, 13-H, 24, 30, 41, 49, 79, 83, 95, 101, 124, 129, 134, 137 un 157 un priekšlikumiem par izmaiņām Vispārējos tehniskajos noteikumos Nr. 4 un 9
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību un jo īpaši tā 114. pantu saistībā ar 218. panta 9. punktu,
            
         
         
            
               ņemot vērā Eiropas Komisijas priekšlikumu,
            
            
               tā kā:
            
            
               (1)Ar Padomes Lēmumu 97/836/EK
                  5
                Savienība ir pievienojusies Apvienoto Nāciju Organizācijas Eiropas Ekonomikas komisijas (ANO EEK) Nolīgumam vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām (“Pārskatītais 1958. gada nolīgums”). Pārskatītais 1958. gada nolīgums stājās spēkā 1998. gada 24. martā.
            
            
               (2)Ar Padomes Lēmumu 2000/125/EK
                  6
                Savienība ir pievienojusies Nolīgumam par vispārēju tehnisko noteikumu apstiprināšanu riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos (“Paralēlais nolīgums”). Paralēlais nolīgums stājās spēkā 2000. gada 15. februārī.
            
            
               (3)Eiropas Parlamenta un Padomes Regulā (ES) 2018/858
                  7
                noteikti administratīvie noteikumi un tehniskās prasības visu jauno transportlīdzekļu, sistēmu, sastāvdaļu un atsevišķu tehnisku vienību tipa apstiprināšanai un laišanai tirgū. Ar minēto regulu noteikumi, kas pieņemti saskaņā ar Pārskatīto 1958. gada nolīgumu (“ANO noteikumi”), iestrādāti ES tipa apstiprināšanas sistēmā vai nu kā tipa apstiprināšanas prasības, vai kā Savienības tiesību aktu alternatīvas.  
            
            
               (4)Atbilstīgi Pārskatītā 1958. gada nolīguma 1. pantam un Paralēlā nolīguma 6. pantam ANO EEK Transportlīdzekļu noteikumu harmonizācijas pasaules forums (ANO EEK WP.29) drīkst pieņemt priekšlikumus par izmaiņām ANO noteikumos, ANO vispārējos tehniskajos noteikumos (ANO VTN) un ANO rezolūcijās, kā arī priekšlikumus par jauniem ANO noteikumiem, ANO VTN un ANO rezolūcijām attiecībā uz transportlīdzekļu apstiprināšanu. Turklāt atbilstīgi šiem noteikumiem ANO EEK WP.29 drīkst pieņemt priekšlikumus par atļaujām izstrādāt ANO VTN grozījumus vai izstrādāt jaunus ANO VTN un drīkst pieņemt priekšlikumus par pilnvarojumu pagarināšanu attiecībā uz ANO VTN.
            
            
               (5)ANO EEK WP.29 no 2021. gada 22.–24. jūnijam 184. sesijā var pieņemt priekšlikumus par izmaiņām ANO Noteikumos 13, 13-H, 24, 30, 41, 49, 79, 83, 95, 101, 124, 129, 134, 137 un 157 un priekšlikumus par izmaiņām Vispārējos tehniskajos noteikumos Nr. 4 un 9.
            
            
               (6)Ir lietderīgi noteikt nostāju, kas Savienības vārdā jāieņem ANO EEK WP.29 attiecībā uz minēto priekšlikumu pieņemšanu, jo ANO noteikumi Savienībai būs saistoši un kopā ar ANO VTN var būtiski ietekmēt Savienības tiesību aktu saturu transportlīdzekļu tipa apstiprināšanas jomā.
            
            
               (7)Ņemot vērā pieredzi un tehnikas attīstību, ir jāgroza, jālabo vai jāpapildina prasības attiecībā uz dažiem elementiem vai rādītājiem, uz kuriem attiecas ANO Noteikumi Nr. 13, 13-H, 24, 30, 41, 49, 79, 83, 95, 101, 124, 129, 134, 137 un 157. 
            
            
               (8)Turklāt ir jāgroza daži ANO VTN Nr. 4 un 9 noteikumi,
            
            
            
               IR PIEŅĒMUSI ŠO LĒMUMU.
            
            
               1. pants
            
            
               Nostāja, kas Savienības vārdā jāieņem ANO EEK Transportlīdzekļu noteikumu harmonizācijas Pasaules foruma 184. sesijā, kura notiks 2021. gada 22.–24. jūnijā, ir balsojumā atbalstīt šā lēmuma pielikumā uzskaitītos priekšlikumus.
            
            
               2. pants
            
            
               Šis lēmums ir adresēts Komisijai.
            
            
            
               Briselē,
            
            
               
            
            
               
                     Padomes vārdā —
               
            
         
         
            
               
                     priekšsēdētājs
               
            
         
         
            
                  
                     (1)
                  
                        Padomes Lēmums 97/836/EK (1997. gada 27. novembris) par Eiropas Kopienas pievienošanos ANO Eiropas Ekonomikas komisijas Nolīgumam vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām (Pārskatītais 1958. gada Nolīgums) (OV L 346, 17.12.1997., 78. lpp.).Padomes Lēmums 2000/125/EK (2000. gada 31. janvāris) par noslēgto Nolīgumu par vispārēju tehnisko noteikumu apstiprināšanu riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos (Paralēlais nolīgums ) (OV L 35, 10.2.2000., 12. lpp.).
               
               
                  
                     (2)
                  
                        Eiropas Parlamenta un Padomes Regula (ES) 2018/858 (2018. gada 30. maijs) par mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanu un tirgus uzraudzību un ar ko groza Regulas (EK) Nr. 715/2007 un (EK) Nr. 595/2009 un atceļ Direktīvu 2007/46/EK (OV L 151, 14.6.2018., 1. lpp.).
               
               
                  
                     (3)
                  
                        Priekšlikums par ANO Noteikumu Nr. 79 jaunu 04. grozījumu sēriju.
               
               
                  
                     (4)
                  
                        Tiesas spriedums, 2014. gada 7. oktobris, Vācija/Padome, C-399/12, ECLI:EU:C:2014:2258, 61.–64. punkts.  
               
               
                  
                     (5)
                  
                        Padomes Lēmums 97/836/EK (1997. gada 27. novembris) par Eiropas Kopienas pievienošanos ANO Eiropas Ekonomikas komisijas Nolīgumam vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām (Pārskatītais 1958. gada Nolīgums) (OV L 346, 17.12.1997., 78. lpp.).
               
               
                  
                     (6)
                  
                        Padomes Lēmums 2000/125/EK (2000. gada 31. janvāris) par noslēgto Nolīgumu par vispārēju tehnisko noteikumu apstiprināšanu riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos (Paralēlais nolīgums ) (OV L 35, 10.2.2000., 12. lpp.).
               
               
                  
                     (7)
                  
                        Eiropas Parlamenta un Padomes Regula (ES) 2018/858 (2018. gada 30. maijs) par mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanu un tirgus uzraudzību un ar ko groza Regulas (EK) Nr. 715/2007 un (EK) Nr. 595/2009 un atceļ Direktīvu 2007/46/EK (OV L 151, 14.6.2018., 1. lpp.).
               
            
      
    ---documentbreak--- 
      
         
               EIROPAS KOMISIJA
            Briselē, 20.5.2021
            COM(2021) 243 final
            PIELIKUMS 
            dokumentam
            Priekšlikums Padomes Lēmumam
            par nostāju, kas Eiropas Savienības vārdā jāieņem Apvienoto Nāciju Organizācijas Eiropas Ekonomikas komisijas Transportlīdzekļu noteikumu harmonizācijas pasaules forumā attiecībā uz priekšlikumiem par izmaiņām ANO Noteikumos Nr. 13, 13-H, 24, 30, 41, 49, 79, 83, 95, 101, 124, 129, 134, 137 un 157 un priekšlikumiem par izmaiņām Vispārējos tehniskajos noteikumos Nr. 4 un 9
            
               
         
         
            
               PIELIKUMS
            
            
            
                     
                        Noteikumi Nr.
                     
                  
                  
                     
                        Nosaukums darba kārtībā
                     
                  
                  
                     
                        Dokumenta atsauce
                           1
                        
                     
                  
               
                     
                        13
                     
                  
                  
                     
                        Priekšlikums par Noteikumu Nr. 13 (Smago transportlīdzekļu bremzēšana) 11. grozījumu sērijas 1. labojumu, tikai krievu valodas redakcijā
                     
                  
                  
                     
                        ECE/TRANS/WP.29/2020/84
                     
                  
               
                     
                        13-H
                     
                  
                  
                     
                        Priekšlikums par ANO Noteikumu Nr. 13-H 01. grozījumu sērijas 3. papildinājumu
                     
                  
                  
                     
                        ECE/TRANS/WP.29/2021/73
                     
                  
               
                     
                        24
                     
                  
                  
                     
                        Priekšlikums par ANO Noteikumu Nr. 24 03. grozījumu sērijas 6. papildinājumu
                     
                  
                  
                     
                        ECE/TRANS/WP.29/2021/67
                     
                  
               
                     
                        30
                     
                  
                  
                     
                        Priekšlikums par ANO Noteikumu Nr. 30 02. grozījumu sērijas 24. papildinājumu
                     
                  
                  
                     
                        ECE/TRANS/WP.29/2021/75
                     
                  
               
                     
                        41
                     
                  
                  
                     
                        Priekšlikums par ANO Noteikumu Nr. 41 05. grozījumu sērijas 1. papildinājumu
                     
                  
                  
                     
                        ECE/TRANS/WP.29/2021/76
                     
                  
               
                     
                        41
                     
                  
                  
                     
                        Priekšlikums par ANO Noteikumu Nr. 41 04. grozījumu sērijas 10. papildinājumu
                     
                  
                  
                     
                        ECE/TRANS/WP.29/2021/77
                     
                  
               
                     
                        49
                     
                  
                  
                     
                        Priekšlikums par ANO Noteikumu Nr. 49 jaunu 07. grozījumu sēriju
                     
                  
                  
                     
                        ECE/TRANS/WP.29/2021/66
                     
                  
               
                     
                        79
                     
                  
                  
                     
                        Priekšlikums par ANO Noteikumu Nr. 79 03. grozījumu sērijas 5. papildinājumu
                     
                  
                  
                     
                        ECE/TRANS/WP.29/2021/72
                     
                  
               
                     
                        83
                     
                  
                  
                     
                        Priekšlikums par ANO Noteikumu Nr. 83 05. grozījumu sērijas 14. papildinājumu
                     
                  
                  
                     
                        ECE/TRANS/WP.29/2021/68
                     
                  
               
                     
                        83
                     
                  
                  
                     
                        Priekšlikums par ANO Noteikumu Nr. 83 06. grozījumu sērijas 16. papildinājumu
                     
                  
                  
                     
                        ECE/TRANS/WP.29/2021/69
                     
                  
               
                     
                        83
                     
                  
                  
                     
                        Priekšlikums par ANO Noteikumu Nr. 83 07. grozījumu sērijas 13. papildinājumu
                     
                  
                  
                     
                        ECE/TRANS/WP.29/2021/70
                     
                  
               
                     
                        95
                     
                  
                  
                     
                        Priekšlikums par ANO Noteikumu Nr. 95 05. grozījumu sērijas 1. papildinājumu
                     
                  
                  
                     
                        ECE/TRANS/WP.29/2021/62
                     
                  
               
                     
                        101
                     
                  
                  
                     
                        Priekšlikums par ANO Noteikumu Nr. 101 01. grozījumu sērijas 10. papildinājumu
                     
                  
                  
                     
                        ECE/TRANS/WP.29/2021/71
                     
                  
               
                     
                        124
                     
                  
                  
                     
                        Priekšlikums par ANO Noteikumu Nr. 124 3. papildinājumu
                     
                  
                  
                     
                        ECE/TRANS/WP.29/2021/78
                     
                  
               
                     
                        129
                     
                  
                  
                     
                        Priekšlikums par ANO Noteikumu Nr. 129 03. grozījumu sērijas 5. papildinājumu
                     
                  
                  
                     
                        ECE/TRANS/WP.29/2021/63
                     
                  
               
                     
                        134
                     
                  
                  
                     
                        Priekšlikums par ANO Noteikumu Nr. 134 jaunu 01. grozījumu sēriju
                     
                  
                  
                     
                        ECE/TRANS/WP.29/2021/65
                     
                  
               
                     
                        137
                     
                  
                  
                     
                        Priekšlikums par ANO Noteikumu Nr. 137 02. grozījumu sērijas 1. papildinājumu
                     
                  
                  
                     
                        ECE/TRANS/WP.29/2021/64
                     
                  
               
                     
                        157
                     
                  
                  
                     
                        Priekšlikums par ANO Noteikumu Nr. 157 2. papildinājumu
                     
                  
                  
                     
                        ECE/TRANS/WP.29/2021/74
                     
                  
               
            
                     
                        VTN Nr.
                     
                  
                  
                     
                        Nosaukums darba kārtībā
                     
                  
                  
                     
                        Dokumenta atsauce
                     
                  
               
                     
                        4
                     
                  
                  
                     
                        Priekšlikums par ANO VTN Nr. 4 4. grozījumu
                     
                  
                  
                     
                        ECE/TRANS/WP.29/2021/79, ECE/TRANS/WP.29/2021/80
                     
                     
                  
               
                     
                        9
                     
                  
                  
                     
                        Priekšlikums par ANO VTN Nr. 9 3. grozījumu
                     
                     
                  
                  
                     
                        ECE/TRANS/WP.29/2021/53, 
                     
                     
                        ECE/TRANS/WP.29/2021/54
                     
                     
                  
               
                
            
            
                     
                        Dažādi
                     
                  
                  
                     
                        Nosaukums darba kārtībā
                     
                  
                  
                     
                        Dokumenta atsauce
                     
                  
               
                     
                        Pamatdokuments
                     
                  
                  
                     
                        Jauna automatizētas transportlīdzekļa vadīšanas novērtēšanas/testēšanas metode (NATM)
                     
                  
                  
                     
                        ECE/TRANS/WP.29/2021/61
                     
                  
               
                     
                        Atļauja
                     
                  
                  
                     
                        Priekšlikums par atļaujas pieprasījumu izstrādāt jaunus ANO VTN par divriteņu un trīsriteņu mehānisko transportlīdzekļu pēcapstrādes ierīču izturību
                     
                  
                  
                     
                        ECE/TRANS/WP.29/2021/81
                     
                  
               
         
         
            
                  
                     (1)
                  
                        Visi tabulā minētie dokumenti ir pieejami šeit: 
                  https://unece.org/transport/events/wp29-world-forum-harmonization-vehicle-regulations-184th-session